**Dôvodová správa**

**A.VŠEOBECNÁ ČASŤ**

Skupina poslancov Národnej rady Slovenskej republiky Roman MICHELKO, Dušan JARJABEK, Ľubica LAŠŠÁKOVÁ, Karol FARKAŠOVSKÝ, Andrej DANKO, Roman MALATINEC, Rudolf HULIAK, Peter KOTLÁR, Pavel ĽUPTÁK a Ivan ŠEVČÍK

 predkladá návrh na vydanie zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov (ďalej len „návrh zákona“).

Cieľom predkladaného návrhu zákona je zvýšiť počet členov dozornej komisie Fondu na podporu umenia (ďalej len „fond“) z pôvodných troch členov na päť členov. Navrhuje sa, aby dvoch členov dozornej komisie volila a odvolávala rada fondu obdobne ako je to v Audiovizuálnom fonde.

Predložený návrh zákona nemá vplyv na rozpočet verejnej správy, podnikateľské prostredie, životné prostredie, informatizáciu spoločnosti, manželstvo, rodičovstvo a rodinu, služby verejnej správy pre občana a nemá sociálne vplyvy.

Návrh zákona je v súlade s Ústavou Slovenskej republiky, ústavnými zákonmi, zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

**B. OSOBITNÁ ČASŤ:**

**K čl. I**

**K bodu 1**

Dopĺňa sa nová kompetencia rady fondu voliť a odvolávať dvoch členov dozornej komisie fondu.

**K bodu 2**

Úprava označenia ustanovení vyplývajúca z navrhovaných zmien.

**K bodu 3**

Navrhuje sa zvýšiť počet členov dozornej komisie fondu zo súčasných troch členov na päť členov a súčasne sa navrhuje, aby dvoch členov dozornej komisie volila a odvolávala rada fondu. Obdobná úprava platí v Audiovizuálnom fonde, kde rada rovnako volí a odvoláva dvoch členov dozornej komisie Audiovizuálneho fondu.

**K bodu 4**

V prechodnom ustanovení sa navrhuje, aby doterajším členom dozornej komisie fondu neplynuli nové funkčné obdobia, ale aby svoju funkciu vykonávali až do skončenia svojho členstva v dozornej komisii podľa § 12 ods. 1. Zároveň sa určuje lehota rade fondu na zvolenie dvoch nových členov dozornej komisie fondu.

**K čl. II**

Dátum nadobudnutia účinnosti návrhu zákona sa navrhuje na 1. júna 2024.

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: skupina poslancov Národnej rady Slovenskej republiky Roman MICHELKO, Dušan JARJABEK, Ľubica LAŠŠÁKOVÁ, Karol FARKAŠOVSKÝ, Andrej DANKO, Roman MALATINEC, Rudolf HULIAK, Peter KOTLÁR, Pavel ĽUPTÁK a Ivan ŠEVČÍK

2. **Názov návrhu zákona**: Návrh zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov

**3. Predmet návrhu zákona:**

 a) nie je upravený v primárnom práve Európskej únie,

 b) nie je upravený v sekundárnom práve Európskej únie,

 c) nie je obsiahnutý v judikatúre Súdneho dvora Európskej únie.

**Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.**

**Doložka**

**vybraných vplyvov**

**A.1. Názov materiálu:**

Návrh zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|   | Pozitívne | Žiadne | Negatívne |
| 1. Vplyvy na rozpočet verejnej správy |   |  X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X  |   |
| 3. Sociálne vplyvy |  | X  |   |
| – vplyvy na hospodárenie obyvateľstva, |  | X  |   |
| – sociálnu exklúziu, |   | X |   |
| – rovnosť príležitostí a rodovú rovnosť a vplyvy na zamestnanosť |   | X |   |
| 4. Vplyvy na životné prostredie |   | X |   |
| 5. Vplyvy na informatizáciu spoločnosti |   | X |   |
| 6. Vplyvy na manželstvo, rodičovstvo a rodinu |  | X |  |
| 7. Vplyvy na služby verejnej správy pre občana |  | X |  |

**A.3. Poznámky**

Bezpredmetné

**A.4. Alternatívne riešenia**

Nepredkladajú sa

**A.5. Stanovisko gestorov**

Bezpredmetné